OpenLLM-France/wikimedia huggingface dataset:
# Popelín

Segons algunes definicions, el popelín és un teixit amb ordit de seda i trama de filadís, llana o cotó. El terme pot designar teixits diferents segons l'època i la llengua considerades.
Una altra definició fa referència a les característiques físiques del teixit. Segons aquest criteri, en el popelín la densitat de l'ordit seria el doble que la densitat de la trama, provocant un bordonet transversal molt fi.

## Etimologia

Segons alguns, popelín vindria de l'occità o del francès papeline (terme documentat per Emile Littré en 1667), que va evolucionar fins a “popeline”.

## Característiques

El popelín és una variant acanalada teixida segons el lligat de tafetà. Els “nervis” horitzontals de la tela són el resultat de teixir una trama de fils gruixuts (de cotó, poliéster, llana…) sobre un ordit de fils prims (de seda, viscosa o niló).

## Usos més freqüents

Hi ha moltes varietats de popelín. El pes, la consistència i les característiques de la tela depenen del seu contingut en fibres i dels gruix i torsió dels fils que la componen. En cada cas, una variant determinada és més o menys apropiada per a aplicacions concretes.
Els popelins de niló i cotó de pes mig s'usen en la fabricació de faldilles, pantalons i jaquetes. Els popelins de cotó són emprats per a vestits i tapisseria fina. Els popelins de poliéster per a prendes d'abric.

### Camises

Una aplicació consolidada per a fabricació de camises és el popelín amb un 65% de cotó i un 35% de poliéster. El cotó proporciona un tacte agradable i la fibra sintètica permet que les camises s'eixuguin més fàcilment, no es rebreguin tant i es planxin amb més facilitat.

## Referències

* ↑ Institut d'Estudis Catalans. Diccionari de la llengua catalana. Enciclopèdia catalana, 1995. ISBN 978-84-297-3981-7.
* ↑ GDLC. Popelín.
* ↑ Littré, Émile. «Definición de «Popelina», en el diccionario francés Littré» (en francès). Dictionnaire de la langue française, Le Littré (XMLittré v2). [Consulta: 20 juliol 2014].
# Charmoy (Aube)

Charmoy és un municipi francès situat al departament de l'Aube i a la regió del Gran Est. L'any 2007 tenia 59 habitants.

## Demografia
### Població

El 2007 la població de fet de Charmoy era de 59 persones. Hi havia 24 famílies de les quals 8 eren unipersonals (8 dones vivint soles i 8 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 26 habitatges, 25 eren l'habitatge principal de la família i 1 era una segona residència. Tots els 26 habitatges eren cases. Dels 25 habitatges principals, 20 estaven ocupats pels seus propietaris, 3 estaven llogats i ocupats pels llogaters i 2 estaven cedits a títol gratuït; 2 tenien dues cambres, 4 en tenien tres, 3 en tenien quatre i 16 en tenien cinc o més. 21 habitatges disposaven pel capbaix d'una plaça de pàrquing. A 11 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Charmoy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 4 | 60 a 64 | 0 |
| 0 | 55 a 59 | 4 |
| 0 | 50 a 54 | 4 |
| 8 | 45 a 49 | 4 |
| 4 | 40 a 44 | 8 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 4 | 15 a 19 | 4 |
| 12 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 40 persones, 27 eren actives i 13 eren inactives. Les 27 persones actives estaven ocupades(18 homes i 9 dones).. De les 13 persones inactives 3 estaven jubilades, 3 estaven estudiant i 7 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa extractiva i 1 d'una empresa de comerç i reparació d'automòbils.
L'any 2000 a Charmoy hi havia 6 explotacions agrícoles que ocupaven un total de 804 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Charmoy a l'INSEE.
* Évolution et structure de la population Fitxa amb el detall de dades de Charmoy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Sheldon (Texas)

Sheldon és una concentració de població designada pel cens dels Estats Units a l'estat de Texas. Segons el cens del 2000 tenia 1.831 habitants.

## Demografia

Segons el cens del 2000, Sheldon tenia 1.831 habitants, 546 habitatges, i 447 famílies. La densitat de població era de 274 habitants per km².
Dels 546 habitatges en un 46,5% hi vivien nens de menys de 18 anys, en un 60,1% hi vivien parelles casades, en un 14,8% dones solteres, i en un 18,1% no eren unitats familiars. En el 13,7% dels habitatges hi vivien persones soles el 3,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,35 i el nombre mitjà de persones que vivien en cada família era de 3,61.
Per edats la població es repartia de la següent manera: un 34,6% tenia menys de 18 anys, un 9,4% entre 18 i 24, un 31,9% entre 25 i 44, un 18,2% de 45 a 60 i un 5,8% 65 anys o més.
L'edat mediana era de 28 anys. Per cada 100 dones de 18 o més anys hi havia 100,8 homes.
La renda mediana per habitatge era de 42.981 $ i la renda mediana per família de 45.219 $. Els homes tenien una renda mediana de 31.071 $ mentre que les dones 26.599 $. La renda per capita de la població era de 15.309 $. Aproximadament el 9% de les famílies i l'11,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sheldon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Sheldon». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Simpatia (sentiment)

La simpatia (del grec σύν "amb" i πάθος, "patiment") és un sentiment que desperten persones amb les quals es té afinitat, empatia o es valora el seu tracte agradable i obert. Implica una emoció positiva i un desig de relació amb aquella persona, per aquest motiu està a la base de l'amistat i la col·laboració.
Alguns filòsofs, com Schopenhauer li han donat una connotació metafísica, entenent que és un vincle que uneix tots els éssers del cosmos, si bé la majoria de pensadors l'atribueixen a un comportament que afavoreix la cohesió social, ja que la simpatia genera sentiments positius i desig d'evitar el mal a l'altre (altruisme).

## Referències

* ↑ «.xml Simpatia (sentiment)». Gran Enciclopèdia Catalana. Barcelona: Grup Enciclopèdia Catalana.
Viccionari
# Azzurra (cràter)

Azzurra és un cràter de l'asteroide de la família Coronis del cinturó principal, (243) Ida, situat amb el sistema de coordenades planetocèntriques a 30.5 ° de latitud nord i 217.2 ° de longitud est. Fa un diàmetre de 9.6 km. El nom va ser fet oficial per la UAI el 1997 i fa referència a la Gruta Blava de l'illa de Capri (Itàlia).

## Referències

* ↑ "Azzurra (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Bertarelli L. V.. Macmillan and Co. The Blue Guides, Southern Italy, 1925.
# Tapasawa

Tapasawa fou una ciutat de l'Imperi Hitita, al nord d'Hattusa, que fou saquejada pels kashka després del 1400 aC sota el regnat d'Arnuwandas I.

## Referències

* ↑ Garstang, John; Gurney, Oliver Robert. The Geography of the Hittite Empire (en anglès). British Institute of Archaeology at Ankara, 1959. ISBN 9781912090860.
# Jovençan

Jovençan (arpità Dzovençan) és un municipi italià, situat a la regió de Vall d'Aosta. L'any 2007 tenia 747 habitants. Limita amb els municipis d'Aymavilles, Gressan i Sarre.

## Administració

Llista d'alcaldes :
| Període | Identitat | Partit |
| 2005- | Sandro Pepellin | Llista cívica |
# Pinsà rosat de Blanford

El pinsà rosat de Blanford (Agraphospiza rubescens) és una espècie d'ocell de la família dels fringíl·lids (Fringillidae) i única espècie del gènere Agraphospiza, si bé fins fa poc ha estat assignat a Carpodacus. Habita boscos de coníferes del nord-est de l'Índia, centre de Nepal, sud-est del Tibet i centre i sud-oest de la Xina.

## Referències

* ↑ «Pinsà rosat de Blanford». Cercaterm. TERMCAT, Centre de Terminologia. Rev. 2/12/2021(català)
# Senyal de la Generalitat de Catalunya

El senyal actual de la Generalitat de Catalunya és el símbol que representa les institucions de la Generalitat de Catalunya i els organismes que en depenen.
Està format per un oval que porta inscrits pals vermells sobre fons groc o or, emmarcat per rams de fulles de llorer.
L'escut de la Diputació del General havia estat la creu de Sant Jordi. El Senyal de la Generalitat correspon al dibuix que l'arquitecte Bartomeu Llongueras va fer amb motiu del concurs convocat a aquest efecte l'any 1931. Tot i no ser l'obra guanyadora, va tenir una gran acceptació i sembla que era el senyal preferit del 1932, el qual ha tingut la màxima divulgació fins als nostres dies. El premi oficial va ésser atribuït a Joaquim Navàs, però la veritat és que fou poc usat.
Es va tornar a oficialitzar el 2 d'abril del 1981 amb algunes simplificacions que estalviaven les confusions per posar el símbol cap per avall. A més, excepte algunes situacions molt concretes, se sol fer servir una varietat del símbol bicolor (gules i plata) enlloc de la tricolor.
Cal no confondre'l amb l'escut de Catalunya.

## Referències

* ↑ Garrido, David. «La senyera: senyal immemorial dels Països Catalans» (en catalan). eltemps.cat, 14-06-2020. [Consulta: 11 setembre 2022].
* ↑ «Senyal». identitatcorporativa.gencat.cat. [Consulta: 11 setembre 2022].
* ↑ Ribot i Martín, Domènec «El concurs per a la creació del senyal de la Generalitat de 1931: L'aportació de Josep Ribot i Calpe163-169». Paratge: quaderns d'estudis de genealogia, heràldica, sigil·lografia i nobiliària, 25-26 32, 2019, pàg. 163–169. ISSN: 1130-3395.
* ↑ Barjau, Santi; Oliva Pascuet, Víctor. Barcelona, art i aventura del llibre: la impremta Oliva de Vilanova. Ajuntament de Barcelona, 2002, p. 216. ISBN 978-84-7609-703-8.
* ↑ «DECRET 97/1981, de 2 d'abril, pel qual es precisen les característiques del Senyal de la Generalitat.». Generalitat de Catalunya. [Consulta: 11 setembre 2022].
* ↑ «El senyal». identitatcorporativa.gencat.cat. [Consulta: 11 setembre 2022].
* ↑ «barres catalanes». Gran Enciclopèdia Catalana. [Consulta: 11 setembre 2022].
* ↑ Fluvià i Escorsa, Armand de «L'escut de Catalunya». Paratge, 17, 2004, pàg. 77. ISSN: 2462-3652.

## Enllaços externs

* Acord del Consell de la Generalitat de 4 de gener de 1932. Butlletí de la Generalitat de Catalunya (arxivat)
* Programa d'identificació visual de la Generalitat de Catalunya, amb la normativa i la descripció dels elements bàsics d'identitat
# Shin -Deep-

Shin -Deep-(深 ～deep～) és el quart EP de la banda 12012, lliurat el desembre del 2004, sent l'últim a vendre de tres mesos de campanya.

## Llista de temes

* "Lord it..." - 5:00
* "Souseiji" (双生児) - 4:23
* "Mental Food" - 5:16
* "≠" - 00:42
* "Another Scene" - 4:17

## Notes

Shin -Deep-(深 ～deep～) fou reeditat en 2006, junt amb Bell Salem i Knight Mare
* Només foren editades 3000 còpies de l'àlbum.
# Beloziorka

«Beloziorka» té aquests significats:
* Beloziorka (Penza), poble de l'óblast de Penza, a Rússia
* Bilozerka (Kherson), poble de l'óblast de Kherson, a Ucraïna
# Aït Baha

Aït Baha (en àrab آيت باها, Āyt Bāhā; en amazic ⴰⵢⵜ ⴱⴰⵀⴰ) és un municipi de la província de Chtouka-Aït Baha, a la regió de Souss-Massa, al Marroc. Segons el cens de 2014 tenia una població total de 5.668 persones. Aït Baha també és el nom de la tribu que forma part de la confederació de tribus d'Achtoukne, en amazic Actukn.

## Economia

La vila aplega una cimentera de la societat Ciments du Maroc, filial del grup italià Italcementi. Cap el 2011 entrà en funcionament una nova fàbrica, amb capacitat per a produir 2 milions de tones de ciment anualment, i que representa una inversió de 280 milions d'euros.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ (anglès) Italcementi Arxivat 2015-02-14 a Wayback Machine.
# Pinsà rosat de Sharpe

El pinsà rosat de Sharpe (Carpodacus verreauxii) és una espècie d'ocell de la família dels fringíl·lids (Fringillidae). Habita el pis inferior dels boscos de les muntanyes de l'oest de la Xina i nord de Myanmar.

## Taxonomia

S'ha considerat una subespècie de Carpodacus rodopeplus, però van ser separats en dues espècies diferents, arran el treballs de Rasmussen et Anderton 2005.

## Referències

* ↑ «Pinsà rosat de Sharpe». Cercaterm. TERMCAT, Centre de Terminologia. Rev. 10/04/2022(català)
* ↑ Pamela C. Rasmussen i John C. Anderton. 2005. Birds of South Asia. The Ripley Guide. Volum 2. Lynx Edicions, Barcelona.; ISBN 84-87334-67-9
# Chibchanomys trichotis

Chibchanomys trichotis és un rosegador semiaquàtic de la família dels cricètids, que es troba en els Andes a més de 2.600 msnm des de Colòmbia i Veneçuela fins al Perú.

## Referències

* ↑ Gómez-Laverde, M.; Anderson, R. P.; Weksler, M. Chibchanomys trichotis. UICN 2008. Llista Vermella d'espècies amenaçades de la UICN, edició 2008, consultada el 25 novembre 2014.
# Senyal de mode comú

El senyal de mode comú és el voltatge comú als dos terminals d'entrada d'un dispositiu elèctric. En telecomunicacions, el senyal de mode comú en una línia de transmissió també es coneix com a tensió longitudinal.
En la majoria de circuits elèctrics, el senyal es transfereix mitjançant una tensió diferencial entre dos conductors. Si les tensions en aquests conductors són U $_1$ i U ₂, el senyal de mode comú és la meitat de la suma de les tensions:
$U_{\text{cm}}={\frac {U_{1}+U_{2}}{2}}$
Quan es fa referència al comú local o a terra, apareix un senyal de mode comú a les dues línies d'un cable de dos fils, en fase i amb amplituds iguals. Tècnicament, una tensió de mode comú és la meitat de la suma vectorial de les tensions de cada conductor d'un circuit equilibrat a terra local o comú. Aquests senyals poden sorgir d'una o més de les fonts següents:
* Senyals radiats acoblats per igual a ambdues línies,
* Un desplaçament del senyal comú creat al circuit del controlador, o
* Un diferencial de terra entre les ubicacions emissores i receptores.
El soroll induït en un cable, o transmès des d'un cable, sol produir-se en el mode comú, ja que el mateix senyal tendeix a ser captat pels dos conductors en un cable de dos fils. De la mateixa manera, el soroll de RF transmès des d'un cable tendeix a emanar dels dos conductors. L'eliminació dels senyals de mode comú als cables que entren o surten d'equips electrònics és important per garantir la compatibilitat electromagnètica. Llevat que la intenció sigui transmetre o rebre senyals de ràdio, un dissenyador electrònic generalment dissenya circuits electrònics per minimitzar o eliminar els efectes de mode comú.
Mètodes d'eliminació de senyals de mode com:
* Amplificadors o receptors diferencials que responen només a diferències de tensió, per exemple els entre els cables que constitueixen un parell. Aquest mètode és especialment adequat per a instrumentació on els senyals es transmeten mitjançant polarització de CC.
* Un inductor on un parell de cables de senyalització segueixen el mateix camí a través de l'inductor, per exemple, en una configuració de bobinat bifilar com la que s'utilitza en el magnetisme Ethernet. Útil per a senyals de CA i CC, però només filtrarà senyals de mode comú de freqüència més alta.
* Un transformador, que només és útil per a senyals de CA i filtrarà qualsevol forma de soroll de mode comú, però es pot utilitzar en combinació amb una bobina bifilar per eliminar l'acoblament capacitiu de senyals de mode comú de freqüència més alta a través del transformador. S'utilitza en Ethernet de parell trenat.

## Referències

* ↑ EDN; EDN. «Understanding common-mode signals» (en anglès). https://www.edn.com,+17-04-2003.+[Consulta: 29 setembre 2022].
* ↑ «Understanding Common-Mode Signals» (en anglès). https://www.eeweb.com.+[Consulta: 29 setembre 2022].
* ↑ «Understanding Common-Mode Signals» (en anglès). https://pdfserv.maximintegrated.com.+[Consulta: 29 setembre 2022].
* ↑ «Common-Mode Rejection: A Key Feature of Instrumentation Amplifiers - Technical Articles» (en anglès). https://www.allaboutcircuits.com.+[Consulta: 29 setembre 2022].
# Soba (Cantàbria)

Soba és una vall i municipi de la comunitat autònoma de Cantàbria,que limita al nord amb Ramales de la Victoria, Arredondo i Ruesga, al sud amb Valle de Mena, la Merindad de Montija i Espinosa de los Monteros,a la província de Burgos, a l'est amb Lanestosa i Karrantza a Biscaia i a l'oest, San Roque de Riomiera.

## Localitats

* Aja.
* Asón.
* Astrana.
* Bustancillés.
* Cañedo.
* Fresnedo.
* Hazas.
* Herada.
* Incedo.
* Lavín.
* Pilas.
* El Prado.
* Quintana.
* Regules.
* Rehoyos.
* La Revilla.
* Rozas.
* San Juan.
* San Martín.
* San Pedro.
* Sangas.
* Santayana.
* Valcaba.
* Valdició.
* Veguilla (Capital).
* Villar.
* Villaverde.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2007 |
| 3.756 | 4.367 | 4.315 | 4.323 | 4.166 | 4.097 | 3.345 | 2.691 | 2.023 | 1.981 | 1.677 | 1.442 |
Font: INE

## Administració

Eleccions municipals, 25 de maig de 2003 :
| Partit | Vots | % | Regidors |
| PRC | 726 | 69,41% | 7 |
| PP | 192 | 18,36% | 1 |
| PSOE | 120 | 11,47% | 1 |
Eleccions municipals, 27 de maig de 2007 :
| Partit | Vots | % | Regidors |
| PRC | 717 | 68,48% | 7 |
| PP | 197 | 18,82% | 1 |
| PSOE | 126 | 12,03% | 1 |

## Vegeu també

* Parc Natural de Collados del Asón

## Enllaços externs

* Fotografies de Soba Arxivat 2008-05-03 a Wayback Machine.
# Aït Milk

Aït Milk (en àrab آيت ميلك, Ayt Mīlk; en amazic ⴰⵢⵜ ⵎⵉⵍⴽ) és una comuna rural de la província de Chtouka-Aït Baha, a la regió de Souss-Massa, al Marroc. Segons el cens de 2014 tenia una població total de 10.370 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Josep Narbón Noet

José Narbón Noet (Sant Adrià del Besòs, 5 d'octubre de 1925 - Barcelona, 2 de setembre de 2011) va ser un polític i empresari català, conegut per la seva activitat com a alcalde de Sant Adrià del Besós i la seva participació en diverses organitzacions polítiques durant el segle xx. Narbón es va destacar com a tècnic metal·lúrgic i propietari d'una indústria del sector. La seva formació inicial es va produir en el si del Frente de Juventudes, on va ocupar el càrrec de secretari. A més, va ser alferes de milícies universitàries i militant del SEU (Sindicato Español Universitario).
La seva implicació en l'àmbit polític el va portar a formar part de FET-JONS, on va exercir com a conseller local durant diversos anys i va ingressar a la Guardia de Franco. La seva carrera política va assolir el punt àlgid quan va ser designat regidor pel terç corporatiu el 1954, ocupant posteriorment la tercera tinència d'alcaldia. El 1961, Narbón va ser nomenat alcalde de Sant Adrià del Besós, exercint aquest càrrec fins al 1966.
Dins de la seva activitat empresarial, destaca el contracte d'arrendament que va subscriure el desembre de 1974 amb l'empresa PROMOLIDER. Aquest contracte, valorat en 18.000.000 de pessetes anuals, va ser signat amb Juan Chamalanch Noguer, director general de CEMOTO. Els germans Narbón eren propietaris del 9,2% de les accions de CEMOTO.

## Referències

* 1 2 «José Narbón Noet, Alcalde de Sant Adrià del Besós (1961-1966)». [Consulta: 23 juny 2023].
* ↑ «Estirant fils | Francisco Casellas Reig». [Consulta: 23 juny 2023].
# Pinsà rosat de Thura

El pinsà rosat de Thura (Carpodacus thura) és una espècie d'ocell de la família dels fringíl·lids (Fringillidae) que era considerat coespecífic de Carpodacus dubius.

## Hàbitat i distribució

Habita matolls i sotabosc del bosc de coníferes dels Himàlaies des de l'Afganistan fins al sud-est del Tibet.

## Taxonomia

Es descriuen dues subespècies:
* C. t. blythi (Biddulph, 1882). Nord-est de l'Afganistan, nord del Pakistan, nord-oest de l'Índia, Caixmir i Nepal.
* C. t. thura Bonaparte et Schlegel, 1850. Bhutan, Arunachal Pradesh i sud-est del Tibet.
També s'incloïen dins aquesta espècie, les tres subespècies de Carpodacus dubius fins als treballs de Rasmussen et Anderton 2005.

## Referències

* ↑ «Pinsà rosat de Thura». Cercaterm. TERMCAT, Centre de Terminologia. Rev. 10/04/2022(català)
* ↑ Pamela C. Rasmussen i John C. Anderton. 2005. Birds of South Asia. The Ripley Guide. Volum 2. Lynx Edicions, Barcelona.; ISBN 84-87334-67-9
# Chris Colfer

Christopher Paul Colfer, conegut simplement com a Chris Colfer (Clovis, 27 de maig de 1990), és un actor i cantant estatunidenc, especialment destacat per haver interpretat Kurt Hummel en la sèrie televisiva Glee.

## Biografia
### Joventut

Va tenir interès per actuar des de l'escola secundària, actuant a la seva comunitat.
El seu amor per l'actuació i la direcció va continuar a l'escola secundària quan va escriure una paròdia de "Sweeney Todd" a la que va anomenar "Shirley Todd" al seu últim any de preparatòria. Va protagonitzar aquesta obra i va ordenar que tots els papers de gènere s'invertissin.

### El seu paper a Glee

Chris interpreta a Kurt Hummel, a la sèrie de televisió Glee. És contratenor. A Glee el seu personatge és assetjat per un noi que juga a l'equip de futbol americà, però després resulta que també és homosexual. A l'última temporada té parella.

## Vida personal

Colfer és obertament gai, i, com el seu personatge va ser víctima d'abusos per part d'esportistes. Originalment va fer una audició pel paper d'Artie (el noi amb cadira de rodes), però no va aconseguir el paper encara que com havia agradat tant als productors li van crear un paper especial per ell. La germana de Colfer, Hannah, sofreix d'epilèpsia severa, i sovint experimenta més de cinquanta convulsions en una hora. Colfer ha comentat que quan era més jove solia cantar en el bany, com un mètode d'escapar de la tensió relacionada amb tenir un familiar malalt.
Colfer va aparèixer en Friday Night With Jonathan Ross parlant el 18 de juny de 2010, juntament amb els seus companys de Glee, Amber Riley i Matthew Morrison. Va demostrar la seva habilitat amb un parell de sai, revelant que ell va comprar un parell en eBay i que regularment practica al costat de la seva casa de l'arbre quan no està gravant.

## Filmografia
### Cinema

* Struck by Lightning (2012)

### Televisió

* Russel Fish: The Sausage and Eggs Incident (2009) - Russel Fish
* Marmaduke (veu, 2010)
* Glee (45 episodis, 2009 - present) - Kurt Hummel
* The Cleveland Show (1 episodi: «How Do You Solve a Problem Like Roberta?», 2011) - Kurt Hummel (veu)

## Premis i nominacions
### Premis

* 2011. Globus d'Or al millor actor secundari en sèrie, minisèrie o telefilm per Glee

### Nominacions

* 2010. Primetime Emmy al millor actor secundari en sèrie còmica per Glee
* 2011. Primetime Emmy al millor actor secundari en sèrie còmica per Glee